Author: user
Company: MZV SR

Návrh
Uznesenie vlády Slovenskej republiky
č. ...
z ...

k materiálu návrh na uzatvorenie Protokolu o uplatňovaní Charty základných práv Európskej únie na Českú republiku  

Číslo materiálu: |
Predkladateľ: | minister zahraničných vecí Slovenskej republiky
Vláda

A. 	súhlasí 
 
A. 1. 	s uzatvorením Protokolu o uplatňovaní Charty základných práv Európskej únie na Českú republiku (ďalej len „protokol“)

A. 2. 	s tým, že jej protokol nebude po podpise znovu predložený;

B. 	odporúča 
prezidentovi Slovenskej republiky  
B. 1. 	splnomocniť predsedníčku vlády Slovenskej republiky a ako alternátov ministra zahraničných vecí Slovenskej republiky, štátneho tajomníka Ministerstva zahraničných vecí Slovenskej republiky a stáleho predstaviteľa Slovenskej republiky pri Európskej únii na podpis protokolu s výhradou ratifikácie,

B. 2. 	ratifikovať podpísaný protokol po vyslovení súhlasu Národnej rady Slovenskej republiky;

Národnej rade Slovenskej republiky  
B. 3. 	vysloviť súhlas s protokolom a rozhodnúť, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi;

C. 	poveruje 
predsedníčku vlády Slovenskej republiky  
C. 1. 	predložiť protokol po jeho podpise Národnej rade Slovenskej republiky na vyslovenie súhlasu a na rozhodnutie, že protokol má podľa čl. 7 ods. 5 Ústavy Slovenskej republiky prednosť pred zákonmi;

ministra zahraničných vecí Slovenskej republiky  
C. 2. 	odôvodniť návrh na vyslovenie súhlasu s protokolom v Národnej rade Slovenskej republiky;

D. 	ukladá 
ministrovi zahraničných vecí Slovenskej republiky  
D. 1. 	vykonať príslušné opatrenia spojené s nadobudnutím platnosti protokolu,

D. 2. 	zabezpečiť vyhlásenie protokolu v Zbierke zákonov Slovenskej republiky;

Vykonajú:

predsedníčka vlády Slovenskej republiky 
minister zahraničných vecí Slovenskej republiky

Na vedomie:

prezident Slovenskej republiky 
predseda Národnej rady Slovenskej republiky